Subject: Vs: Päring sündmuse (Tartu suusamaraton, 2024) andmete kasutamise kohta SuMu jätkuprojektis
From: Aleksandr Michelson - MKM <[email-masked]>
To: "[email-masked]" <[email-masked]>
Cc: Indrek Kelk <[email-masked]>, Rasmus Kask - KUM <[email-masked]>
Date: Mon, 13 Apr 2026 13:38:39 +0000

Tere!

Aitäh vastuse eest.

Kinnitame, et Tartu suusamaratoni (2024) Lisa 5 andmeid kasutatakse SuMu mudeli edasiarendatud versiooni parameetrite kontrollimiseks ning tundlikkuse analüüsiks. Andmeid ei kasutata sündmusepõhiselt avalikuks esitlemiseks ning neid käsitletakse üksnes metoodika arendamise eesmärgil.

Edastan Teie seatud tingimuse konfidentsiaalsuskokkuleppe sõlmimise kohta Kultuuriministeeriumi esindajale, kes veab SuMu jätkuprojekti elluviimist.

Parimate soovidega

Aleksandr Michelson, PhD
turisminõunik
Ettevõtluskeskkonna ja tööstuse osakond
Majandus- ja Kommunikatsiooniministeerium
+372 55529176

________________________________
Saatja: [email-masked] <[email-masked]>
Saadetud: kolmapäev, 01. aprill 2026 14:38
Adressaat: Aleksandr Michelson - MKM <[email-masked]>
Koopia: Indrek Kelk <[email-masked]>
Teema: Re: Päring sündmuse (Tartu suusamaraton, 2024) andmete kasutamise kohta SuMu jätkuprojektis

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Täname kirja ja info eest.

Klubi Tartu Maratoni sündmuste puhul võib metoodika edasiarendamiseks kasutada kõiki Lisa 5 andmeid. Soovime siiski teada, kus andmeid täpsemalt kasutatakse. Kui andmeid soovitakse avalikult esitleda, siis palume see meiega eelnevalt eraldi kooskõlastada. Samuti peame vajalikuks, et jätkuprojekti teostajatega sõlmitakse konfidentsiaalsuskokkulepe, mis tagab andmete kasutamise üksnes kokkulepitud eesmärgil.

Klubi Tartu Maratoni andmete taaskasutamise loa saamiseks on kontaktiks juhatuse esimees Indrek Kelk ([email-masked]<mailto:[email-masked]>).

Heade soovidega

Kristina Hallik

Kommunikatsioonijuht

MTÜ Klubi Tartu Maraton

Laulupeo pst 25, 51007 Tartu

Telefon: 52 10 586

E-post: [email-masked]

________________________________

Saatja: Aleksandr Michelson - MKM <[email-masked]>
Saadetud: kolmapäev, 25. märts 2026 16:08
Adressaat: [email-masked] <[email-masked]>
Teema: Päring sündmuse (Tartu suusamaraton, 2024) andmete kasutamise kohta SuMu jätkuprojektis

Tere!

Majandus‑ ja Kommunikatsiooniministeerium ning Kultuuriministeerium tegelevad SuMu mudeli edasiarendamisega, mille eesmärk on täiendada ja täpsustada sündmuste sotsiaalmajandusliku mõju hindamise metoodikat. Jätkuprojekti edukaks teostamiseks oleks vajalik võimalus taaskasutada uuringu „Metoodika välja töötamine rahvusvahelistelt huvipakkuvate kultuuri‑ ja spordisündmuste otsese ja kaudse sotsiaalmajandusliku mõju hindamiseks“ Lisa 5 andmeid (sündmuste andmemaatriks).

Lisa 5 koostajad on MKM‑ile varasemalt teatanud, et selles sisalduvad sündmuste korraldajate ja ettevõtjate andmed võivad hõlmata ärisaladust. Kuna ärisaladuse ulatuse saab määratleda üksnes teabe omanik, palume Teil täpsustada:

• millised Lisa 5 Teie sündmust puudutavad andmed on Teie hinnangul ärisaladus;

• kas lubate neid andmeid kasutada SuMu mudeli edasiarendamise projektis;

• kas nõusoleku andmine puudutab kogu Lisa 5 andmestikku või üksnes teatud välju/tunnuseid (ja mis need on).

Palume ühtlasi teada anda isiku nimi ja kontakt teie organisatsioonis, kes on pädev andmete taaskasutamise loa andma ning kellega saame vajadusel täpsustada tehnilisi või õiguslikke detaile.

Jätkuprojekti teostajaga sõlmitakse vajaduse korral eraldi konfidentsiaalsuskokkulepe, mis tagab, et andmeid kasutatakse üksnes kokkulepitud eesmärgil ning et ärisaladuse kaitse on tagatud.

Käesoleva kirja manuses on Lisa 5 vorm ilma konkreetsete andmeteta (manuses); konkreetse sündmuse andmed edastame pärast pädeva isiku tuvastamist.

Palume võimalusel vastata esimesel võimalusel, kuid mitte hiljem kui 1. aprillil 2026, et saaksime jätkuprojekti ettevalmistustega jätkata.

Parimate soovidega

Aleksandr Michelson, PhD

turisminõunik

Ettevõtluskeskkonna ja tööstuse osakond

Majandus- ja Kommunikatsiooniministeerium

+372 55529176